Document ID: /roh_data/filtered/fineweb-2-filterrobots_roh.jsonl.gz/56701

Ina iniziativa inoltrada il 2019 aveva pretais – d’abolir l’obligaziun da stuair eleger commembras e commembers dal cussegl communal ed era dal cussegl da scola ord mintga singula fracziun. A l’ultima elecziun ha Zernez be cun stenta e fadia chattà commembers per ils gremis.
L'avust ha gì lieu radunanza. En quella ha il cussegl communal sustegnì l’iniziativa – ed ultra da quai era proponì da chattar emprims candidats avant che organisar in segund scrutini.
Ils iniziants han retratg lur iniziativa
La proposta suttamessa da la vischnanca da Zernez ha satisfatg ils iniziants, uschia ch’els han decis da retrair lur iniziativa. Ils 27 da settember vegn la revisiun parziala da la constituziun communala ed era in'adattaziun da la lescha da votaziun suttamessa al suveran.